
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 182852 

Δωρεάν διανομή βοείου κρέατος παρέμβασης στους από¬ 
ρους. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/79 «περί οργάνω¬ 
σης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδας στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων» (ΦΕΚ 280/τ.Α'). 

β) Του άρθρου 1 παρ. 1,2, και 3 του Ν. 1338/83 «Εφαρ¬ 
μογή του Κοινοτικού Δικαίου» (ΦΕΚ 34/τ.Α'), όπως η παρ. 
1 τροποποιήθηκε με την διάταξη του άρθρου 6 παρ. 1 του 
Ν. 1440/84 (ΦΕΚ 70/τ.Α') «Συμετοχή της Ελλάδας στο 
κεφάλαιο, στα αποθεματικά και στις προβλέψεις της Ευ¬ 
ρωπαϊκής Τράπεζας Επενδύσεων, στο κεφάλαιο της Ευ¬ 
ρωπαϊκής Κοινότητας Άνθρακος και Χάλυβος και του Ορ¬ 
γανισμού Εφοδιασμού ΕυΠΑΤΟΜ. 

γ) Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/τ.Α'), το οποίο προστέ¬ 
θηκε 

με το άρθρο 27 του Ν. 2081/1992 (ΦΕΚ 154/τ.Α ). 

2. Του Π.Δ. 402/88 «περί οργανισμού του Υπ. Γεωρ¬ 
γίας». 

3. Την αριθ. Υ. 1935/3.12.92 κοινή απόφαση του Πρω¬ 
θυπουργού και Υπουργού Εθν. Οικονομίας «Καθορισμός 
αρμοδιοτήτων των Υφ/γών Εθν. Οικονομίας» (ΦΕΚ 726/ 
τ.Β'). 

4. Το γεγονός ότι από την παρούσα απόφαση προκαλεί- 
ται δαπάνη σε βάρος του Κρατικού Προϋ/σμού. 

5. Την Υ. 2009/20.5.93 απόφαση του Πρωθυπουργού 
και του Υπ. Οικονομικών «Ανάθεση αρμοδιοτήτων Υπουρ¬ 


γού Οικονομικών στους Υφυπουργούς Οικονομικών», 
αποφασίζουμε: 

Άρθρο 1 
Σκοπός 

1. Με την παρούσα απόφαση θεσπίζονται συμπληρωμα¬ 
τικά μέτρα που ρυθμίζουν τη διαδικασία μεταφοράς κρέα¬ 
τος στους απόρους, στα πλαίσια: 

α) Του Καν. (ΕΟΚ) 3730/87 του Συμβουλίου που καθο¬ 
ρίζει του γενικούς κανόνες για την παροχή τροφίμων από 
τα αποθέματα παρέμβασης σε ορισμένους οργανισμούς 
με σκοπό τη διανομή τους στα πιο άπορα άτομα της Κοινό¬ 
τητας. 

β) Του Καν. (ΕΟΚ) 3149/92 της Επιτροπής που καθορί¬ 
ζει τους λεπτομερείς κανόνες για τη χορήγηση τροφίμων 
που προέρχονται από τα αποθέματα παρέμβασης στους 
απόρους της Κοινότητας», όπως τροποποιήθηκε μέχρι 
σήμερα. 

γ) Του Καν. (ΕΟΚ) 3002/92 της επιτροπής «περί θεσπί- 
σεως κοινών λεπτομερειών κανόνων για τον έλεγχο της 
χρησιμοποίησης ή και του προορισμού των προϊόντων που 
προέρχονται από την παρέμβαση». 

δ) Της αριθ. 92/534/17.11.92 απόφασης της Επιτρο¬ 
πής των Ευρωπαϊκών Κοινοτήτων που χορηγεί στην Ελ¬ 
λάδα ποσό 12 εκατ. ΕΟί) για αγορά προϊόντων παρέμβα¬ 
σης που θα διανεμηθούν στην Ελλάδα. 

ε) Της ανάγκης ορισμού φορέα για την προμήθεια και 
δωρεάν διάθεση βοείου κρέατος κοινοτικής παρέμβα¬ 
σης. 

Άρθρο 2 
Ορισμός Φορέα 

1. Ορίζουμε: 

Την Κτηνοτροφική σαν φορέα για την παραλαβή και δω¬ 
ρεάν διάθεση βοείου κρέατος παρέμβασης, σε Φιλανθρω¬ 
πικά Ιδρύματα, Συλ. Πολυτέκνων και σε κατοίκους προ¬ 
βληματικών αγροτικών περιοχών. 

Για τον σκοπό αυτό θα συνταχθεί σχετική σύμβαση με¬ 
ταξύ του Υπ. Γεωργίας και της Κτηνοτροφικής σύμφωνα 
με την οποία η τελευταία αναλαμβάνει να διεκπεραιώσει 
κατ’ εντολή και λογ/σμό του Υπ. Γεωργίας τις ακόλουθες 
εργασίες: 

α) Την παραλαβή του βοείου κατεψυγμένου κρέατος, 

μετά ή άνευ οστών, από τους οργανισμούς παρέμβασης 
που κατέχουν το προϊόν. 

β) Την μεταφορά του στην Ελλάδα. 

γ) Την εκφόρτωση και εκτελωνισμό του προϊόντος. 

δ) Την, στη συνέχεια, μεταφορά και παράδοση για κα¬ 
τάλληλη αποθήκευσή του σε ψυγεία στην Ελλάδα. 

ε) Την αποστέωση και συσκευασία του στο εξωτερικό ή 
στην Ελλάδα. 

στ) Την αποθήκευση και παράδοση του προϊόντος (απο- 
στεωμένου και συσκευασμένου βοείου κρέατος) σε Φι¬ 
λανθρωπικά Ιδρύματα και Συλλόγους Πολυτέκνων και την 
μεταφορά και διανομή του στους κατοίκους προβληματι¬ 
κών γεωργικών περιοχών σύμφωνα με τις σχετικές εντο¬ 
λές του Υπ. Γεωργίας. Η μεταφορά και διανομή στους 
Συλλόγους Πολυτέκνων θα γίνεται από την ΚΤΗΝΟΤΡΟ- 
ΦΙΚΗ όπου αυτό κρίνεται απαραίτητο, ύστερα από εντολή 
του Υπ. Γεωργίας. 

2. Επιτροπή αποτελούμενη από υπαλλήλους του Υπ. 
Γεωργίας και εκπροσώπους της ΚΤΗΝΟΤΡΟΦΙΚΗΣ θα 
αναθέσει τις εργασίες που αναφέρονται στις πριπτώσεις 
α, β, γ, δ, και ε από διαδικασία μειοδοτικών διαγωνισμών 
στην οποία θα συμμετέχουν τουλάχιστον (3) τρεις υποψή¬ 
φιοι σύμφωνα με τα αναφερόμενα στον Καν. (ΕΟΚ) 3149/ 
92. Στην διαδικασία αυτή μπορεί να συμμετάσχει και η ιδία 
μετά από έγκριση του Υπ. Γ εωργίας. 

Για όλες αυτές τις εργασίες τόσο τις ανατιθέμενες όσο 
και τις αναλαμβανόμενες από την ΚΤΗΝΟΤΡΟΦΙΚΗ την 
ευθύνη για την ορθή εκτέλεσή τους φέρει, ένταντι του Υπ. 
Γεωργίας η ΚΤΗΝΟΤΡΟΦΙΚΗ. Η πληρωμή των εργασιών 
αυτών, θα γίνει με πιστώσεις που θα εγκριθούν για το 
σκοπό αυτό και με απόδοση λογ/σμού εκ μέρους της 
ΚΤΗΝΟΤΡΟΦΙΚΗΣ. 

3. Η ΔΙΔΑΓΕΠ του ΥΠ. ΓΕΩΡΓΙΑΣ θα είναι αρμόδια για 
την υλοποίηση του μέτρου και την παρακολούθηση εφαρ¬ 
μογής του σε όλα τα στάδια, μέσα από σύστημα ελέγχου, 
που θα πραγματοποιείται από Επιτροπή που θα συγκροτη¬ 
θεί με απόφαση του Γεν. Γραμματέα του Υπ. Γεωργίας 
αποτελούμενη από υπαλλήλους του Υπ. Γ εωργίας και εκ¬ 
προσώπους της ΚΤΗΝΟΤΡΟΦΙΚΗΣ. Το έργο της Επιτρο¬ 
πής θα καθορίζεται στην εν λόγω απόφαση, καθώς και τα 
ονόματα τωΐΔαυμμετεχόντων υπαλλήλων. 

Αρθρο 3 

Παραλαβή - Μεταφορά - Εισαγωγή 
(εκτελωνισμός) Αποθήκευση 

1. Η ΚΤΗΝΟΤΡΟΦΙΚΗ μεριμνά για την παραλαβή του 
κρέατος από τους Οργαν. Παρέμβασης της Κοινότητας 
και τη μεταφορά του οτην Ελλάδα (με οστά ή άνευ οστών) 
για αποθήκευση με δική της ευθύνη. 

2. Για την εισαγωγή-εκτελωνισμό θα υποβάλλονται τα 
παρακάτω παραστατικά στη ΔΙΔΑΓΕΠ του Υπουργείου Γ ε¬ 
ωργίας: 

α) Παραστατικό του Οργανισμού Παρέμβασης από τον 
οποίο προέρχονται τα αποθέματα που θα αναφέρει τον 
προορισμό, την ποσότητα και την ποιοτική κατηγορία του 
κρέατος καθώς και τα σχετικά παραστατικά επισήμου αρ¬ 
χής για την παράδοση της κάθε επί μέρους παρτίδας κατά 
ποιοτική κατηγορία. 

β) Τα παραστατικά δηλώσεων (Τ2 ή Τ2Ι_) με συμπληρω¬ 
μένες τις ενδείξεις σύμφωνα με τα αναφερόμενα στον 
Καν. (ΕΟΚ) 3149/92. 

γ) Τα Τ5 που θα συνοδεύουν τα φορτία (επικυρωμένα 


φωτ/φα) με συμπληρωμένες τις θέσεις 104 και 107 σύμ¬ 
φωνα με τον Καν. (ΕΟΚ) 3002/92. 

δ) Τα φορτωτικά έγγραφα. 

Η ΚΤΗΝΟΤΡΟΦΙΚΗ αναλαμβάνει την υποχρέωση να 
προσκομίσει τα παρακάτω δικ/κά στην ΔΙΔΑΓΕΠ σαν από¬ 
δειξη ότι το προϊόν μεταφέρθηκε στην Ελλάδα. 

3. Επιπλέον η ΚΤΗΝΟΤΡΟΦΙΚΗ αποθηκεύει το προϊόν 
σε κατάλληλους ψυκτικούς χώρους με δική της ευθύνη 
ώστε να διατεθεί στους δικαιούχους σε κατάλληλη υγιεινή 
κατάσταση για ανθρώπινη κατανάλωση. 

Άρθρο 4 

Αποστέωση - Συσκευασία 

Η αποστέωση του κρέατος θα γίνεται με ευθύνη της 
ΚΤΗΝΟΤΡΟΦΙΚΗΣ και με την διαδικασία που ορίζεται στο 
άρθρο 2 παράγρ. 2 της παρούσας. 

Μετά την αποστέωση το κρέας συσκευάζεται σε με¬ 
γέθη ανάλογα με τον προορισμό του, σε φύλλα πολυεθυ- 
λαινίου, κατά προτίμηση σε συσκευασίες αυτοτελών ή μι¬ 
σών ανατομικών τεμαχίων, ώστε να είναι δυνατή η ανα¬ 
γνώρισή τους. 

Άρθρο 5 

Παράδοση του κρέατος σε ιδρύματα 

1. Πριν από την παράδοση του κρέατος στα Φιλανθρω¬ 
πικά Ιδρύματα σύμφωνα με τις οδηγίες της ΔΙΔΑΓΕΠ, η 
ΚΤΗΝΟΤΡΟΦΙΚΗ είναι υποχρεωμένη να ενημερώνει τους 
εκπροσώπους των για το χρόνο παράδοσης. 

2. Για την πράδοση του κρέατος στα φιλανθρωπικά 
ιδρύματα από την ΚΤΗΝΟΤΡΟΦΙΚΗ απαιτούνται τα ακό¬ 
λουθα δικ/κά: 

α) Αίτηση του ενδιαφερόμενου ιδρύματος προς την ΔΙ- 
ΔΑΓΕΠ μέσω της ΚΤΗΝΟΤΡΟΦΙΚΗΣ. Στην αίτηση επισυ¬ 
νάπτεται το πρόγραμμα της κατανάλωσης του κρέατος 
(αριθμός σιτιζομένων ατόμων, χορηγούμενη μερίδα κατ’ 
άτομο, χρονική διάρκεια). 

β) Υπεύθυνη Δήλωση του ιδρύματος για την ανάληψη 
της υποχρέωσης ότι το κρέας θα καταναλωθεί απο τα σιτι- 
ζόμενα σ’ αυτό άτομα και δεν θα διατεθεί για άλλο σκοπό. 

Τα παραπάνω δικ/κά συλλέγονται από την ΚΤΗΝΟΤΡΟ- 
ΦΙΚΗ και διαβιβάζονται ττρος^ έγκριση στην ΔΙΔΑΓΕΠ. Η 
έγκριση στις περιπτώσεις που χορηγείται κοινοποιείται 
στην ΚΤΗΝΟΤΡΟΦΙΚΗ και στις Δ/νσεις Κτηνιατρικής των 
περιοχών των ιδρυμάτων. 

3. Μετά την παραλαβή της έγκρισης η ΚΤΗΝΟΤΡΟ- 
ΦΙΚΗ προβαίνει στην διανομή των αναλογουσών ποσοτή¬ 
των. 

4. Η διανομή θα γίνεται από τα ψυγεία όπου είναι απο- 
θηκευμένο το προϊόν και η ευθύνη και το κόστος της μετα¬ 
φοράς μέχρι τα ψυγεία των ιδρυμάτων αναλαμβάνεται από 
τα ίδια. Το διανεμόμενο προϊόν συνοδεύεται από δελτία 
αποστολής. 

Άρθρο 6 

Παράδοση του κρέατους στους αγροτικούς 
πληθυσμούς 

1. Για την παράδοση του κρέατος σε πληθυσμούς των 
αγροτικών προβληματικών περιοχών απαιτείται αίτηση 
από την ΕΓΣ κάθε περιοχής, που πρόκειται να γίνει η δια¬ 
νομή, προς τη ΔΙΔΑΓΕΠ μέσωτης ΚΤΗΝΟΤΡΟΦΙΚΗΣ 
στην οποία επισυνάπτεται κατάσταση με τις ποσότητες 
και τον αριθμό των δικαιούχων. Η Ένωση σε συνεργασία 

με του τοπικούς φορείς επιλέγει τους πλέον απόρους ως 
δικαιούχους. 

Οι αιτήσεις διαβιβάζονται συγκεντρωτικά από την ΚΤΗ- 
ΝΟΤΡΟΦΙΚΗ στη ΔΙΔΑΓΕΠ για έγκριση. Όπου δεν υπάρ¬ 
χει ΕΓΣ δύναται να αντικατασταθεί από τον Συνεταιρισμό 
ή την Κοινότητα. 

Η έγκριση στις περιπτώσεις που χορηγείται, κοινοποιεί¬ 
ται στην ΚΤΗΝΟΤΡΟΦΙΚΗ, στις Δ/νσεις Γεωργίας και στις 
Δ/νσεις Κτηνιατρικής των ενδιαφερομένων περιοχών. 
Μετά την έγκριση των τελικών ποσοτήτων πραγματοποιεί¬ 
ται η διανομή στους αγροτικούς πληθυσμούς με ευθύνη 
της ΚΤΗΝΟΤΡΟΦΙΚΗΣ. 

2. Η διανομή θα πραγματοποιείται βάσει προγράμματος 
που θα έχει καταρτισθεί απά την ΕΓΣ, το Συν/σμό ή την 
Κοινότητα σε συνεργασία με την ΚΤΗΝΟΤΡΟΦΙΚΗ σύμ- 
φων με τα στοιχεία των αιτήσεων και το οποίο θα υποβάλ¬ 
λεται τουλάχιστον 15 ημέρες πριν την διανομή στο Υπ. Γε¬ 
ωργίας (ΔΙΔΑΓΕΠ), Τμ. Ζωικών Προϊόντων, για έγκριση. Η 
έγκριση στην περίπτωση που χορηγείται, κοινοποιείται 
στις Δ/νσεις Γ εωργίας και Κτηνιατρικής, στους τοπικούς 
Συν/σμούς και στους Δήμους και τις Κοινότητες με σκοπό 
να ειδοποιηθούν και οι δικαιούχοι. 

Η μεταφορά του κρέατος στους τόπους διανομής θα γί¬ 
νεται με αυτοκίνητα ψυγεία και η ποσότητα που θα διατί¬ 
θεται ανά δικαιούχο κυμαίνεται από 1 έως 2 κιλά αποστε- 
ωμένου κρέατος ανά μήνα, πράγμα που θα καθορίζεται 
από την ΔΙΔΑΓΕΠ αναλόγως της ποσότητας κρέατος που 
χορηγείται και τον αριθμό των αιτήσεων. 

3. Η διανομή στους δικαιούχους θα γίνεται παρουσία 
επιτροπής που θα αποτελείται από έναν εκπρόσωπο της 
Δζ 

νσης Γεωργίας, ένα Κτηνίατρο της Δ/νσης Κτηνιατρικής ή 
ΤΕΤ, έναν εκπρόσωπο της ΕΓΣ και ένα εκπρόσωπο του 
τοπικού Συν/σμού (όπου υπάρχει). Η συγκρότηση της Επι¬ 
τροπής θα γίνεται με απόφαση του Νομάρχη. 

Κατά τη διανομή οι δικαιούχοι θα υπογράφουν σε ονο¬ 
μαστική κατάσταση διανομής όπου θα αναγράφεται η πο¬ 
σότητα του κρέατος που παρελήφθη και το όνομα του δι¬ 
καιούχου. 

Μετά το πέρας της διανομής η Επιτροπή θα υπογράφει 
στις καταστάσεις και θα αποστέλλεται με ευθύνη της Δ/ 
νσης Γ εωργίας στη ΔΙΔΑΓΕΠ βεβαίωση (υπάδ. VIII) για τη 
διανεμηθείσα ποσότητα στο Νομό κατά Κοινότητα και συ¬ 
γκεκριμένα κατά μήνα. 

Οι καταστάσεις θα κρατούνται στο αρχείο της Δ/νσης 
Γεωργίας. 

Αρθρο 7 

Παράδοση του κρέατος στους Συλλόγους 
Πολυτέκνων 

1. Για την παράδοση του κρέατος στους πολυτέκνους, 
υποβάλλεται από τον σύλλογο Πολυτέκνων αίτηση προς 
τη ΔΙΔΑΓΕΠ, μέσω της ΚΤΗΝΟΤΡΟΦΙΚΗΣ, στην οποία 
επισυνάπτεται κατάσταση με τις ποσότητες και τον 
αριθμό των δικαιούχων. 

2. Μετά την έγκριση, που χορηγείται από το Υπ. Γ εωρ¬ 
γίας, η ΚΤΗΝΟΤΡΟΦΙΚΗ προβαίνει στην παράδοση του 
κρέατος, στα ψυγεία όπου είναι αποθηκευμένο το προϊόν. 

Το προϊόν συνοδεύεται από δελτία αποστολής. 

3. Η διανομή θα γίνεται από Επιτροπή που συγκροτείται 
με απόφαση του Νομάρχη και θα αποτελείται. 

α) Από έναν υπάλληλο της Τοπικής Δ/νσης Γεωργίας. 

β) Από έναν υπάλληλο της Δ/νσης Κτηνιατρικής. 


γ) Από τον Πρόεδρο ή ένα μέλος του Διοικητικού Συμ¬ 
βουλίου του Συλλόγου Πολυτέκνων. 

Από τον εκπρόσωπο του Συλλόγου θα συνταχθεί κατά¬ 
σταση των δικαιούχων στην οποία θα υπογράφουν οι δι¬ 
καιούχοι ενώπιον της Επιτροπής ότι παρέλαβαν την ανα¬ 
λογούσα ποσότητα κρέατος. Μετά το πέρας της διανομής 
η Επιτροπή θα υπογράψει στις καταστάσεις οι οποίες θα 
κρατούνται στο αρχείο του Συλλόγου. Επίσης η Δ/νση Γ ε¬ 
ωργίας συντάσσει βεβαίωση (υποδ. VIII) η οποία με ευθύνη 
της αποστέλλεται στη ΔΙΔΑΓΕΠ. (Αντίγραφα των κατα¬ 
στάσεων και βεβαιώσεων κρατούνται στην οικεία Δ/νση 
Γεωργίας). 

Αρθρο 8 
Έλεγχοι 

Έλεγχοι πραγματοποιούνται σε όλες τις φάσεις της δια¬ 
δικασίας. Το Υπ. Γεωργίας εφόσον κρίνει αναγκαίο, με όρ¬ 
γανά του προβαίνει σε έλεγχο κατά την παραλαβή του 
κρέατος στις ψυκτικές εγκαταστάσεις όπου τα κρέατα 
βρίσκονται αποθηκευμένα. 

Ο έλεγχος θα αφορά τις ποσότητες και τα ποιοτικά χα¬ 
ρακτηριστικά του κρέατος καθώς και τις συνθήκες αποθή¬ 
κευσης. 

Ο έλεγχος της μεταφοράς - εισαγωγής - εκτελωνισμού 
θα γίνεται με την προσκόμιση των παραστατικών που ανα- 
φέρονται στο άρθρο 3 της παρούσας. 

Εξάλλου το Υπ. Γεωργίας με όργανά του εφόσον κρίνει 
αναγκαίο παρίσταται στην εκφόρτωση του κρέατος. 

Η διαδικασία της αποστέωσης γίνεται σύμφωνα με τη 
διαδικασία του άρθρου 2 παρ. 2 της παρούσας και ανά¬ 
λογα με την ανάθεση σε οίκους του εσωτερικού ή του 
εξωτερικού διεξάγεται υπό την εποπτεία της αρμόδιας Δ/ 
νσης Κτηνιατρικής ή ΤΕΤ της περιοχής του αποστεωτη- 
ρίου (εσωτερικό), ή της αρμόδιας Κτην/κής Υπηρεσίας 
(εξωτερικό). Μετά την ολοκλήρωση της αποστέωσης εκ- 
δίδονται σχετικές βεβαιώσεις από τις παραπάνω υπηρε¬ 
σίες. Στις βεβαιώσεις αυτές θα αναγράφονται η ποσότητα 
του κρέατος που αποστεώθηκε και η ποσότητα του κρέα¬ 
τος άνευ οστών που προέκυψε καθώς και ότι η όλη εργα¬ 
σία έγινε με τις ενδεδειγμένες συνθήκες. Οι παραπάνω 
βεβαιώσεις κατά παρτίδα αποστέωσης υποβάλλονται στη 
ΔΙΔΑΓΕΓΤ Τμ. Ζωικών Προϊόντων του Υπ. Γ εωργίας. 

Το Υπ. Γεωργίας προβαίνει, με όργανά του, σε ελέγχους 
των αποθηκευτικών χώρων που ευρίσκονται τα κρέατα 
αποθηκευμένα και ελέγχει τις συνθήκες συντήρησης του 
κρέατος. 

Η Δ/νση Κτηνιατρικής ή το Νομοκτηνιατρείο της περιο¬ 
χής, στην οποία ανήκουν τα Ιδρύματα προβαίνει στον 
έλεγχο της κατανάλωσης του κρέατος από τα παραπάνω 
Ιδρύματα. 

Ύστερα από τους ελέγχους, στο τέλος κάθε παρτίδας ο 
υπάλληλος της Δ/νσης Κτην/τρικής ή ΤΕΤ θα υπογράφει 
στο λογιστικό βιβλίο του Ιδρύματος και θα συμπληρώνει 
βεβαίωση {υποδ. VII) για την ποσότητα που κατανεμήθηκε 
σε κάθε Ιδρυμα την οποία θα αποστέλλει στη ΔΙΔΑ- 
ΓΕΠ. 

Ο έλεγχος θα βασίζεται στο δελτίο αποστολής του κρέ¬ 
ατος και τις ποσότητες του κρέατος ευρίσκεται στα ψυ¬ 
γεία του Ιδρύματος. Η ΚΤΗΝΟΤΡΟΦΙΚΗ θα τηρεί λεπτο¬ 
μερή λογιστικά στοιχεία: 

α) για τις ποσότητες που εισάγονται, εκτελωνίζονται, 
αποστεώνονται, διανέμονται (καταστάσεις διανομής για 

ατομική και οργανωμένη σίτιση) και που ευρίσκονται απο- 
θηκευμένες κάθε χρονική στιγμή. 

β) για τα έξοδα που αφορούν τα μεταφορικά, τα εργα¬ 
τικά, την έκδοση πιστ/κών, εκτελωνιστικά, αποθηκευτικά, 
εκφορτωτικά, αποστεωτικά κ.λπ. και τα αντίστοιχα παρα¬ 
στατικά. 

Όλα τα παραπάνω στοιχεία θα ελέγχονται από Επι¬ 
τροπή υπαλλήλων του Υπ. Γεωργίας ΔΙΔΑΓΕΠ, της Δ/ 
νοης Ζωικής Παραγωγής και ΑΠΑ που θα συσταθεί με 
απόφαση του Γεν. Γραμματέα του Υπ. Γεωργίας τόσο 
κατά τη διάρκεια των διαδικασιών όσο και μετά το πέρας 
αυτών. 

Μετά το πέρας όλων των πιο πάνω ελέγχων συντάσσε- 
ται λεπτομερής έκθεση ελέγχου από τους παραπάνω 
υπαλλήλους και κατατίθεται στη ΔΙΔΑΓΕΠ - Τμήμα Ζωι¬ 
κών Προϊόντων. 

Αρθρο 9 

Δικ/κά Πληρωμής 

1. ΕΝΔΟΚΟΙΝΟΤΙΚΗ ΜΕΤΑΦΟΡΑ 

Με την ολοκλήρωση της εισαγωγής κάθε παρτίδας κρέ¬ 
ατος η ΚΤΗΝΟΤΡΟΦΙΚΗ υποβάλλει στη ΔΙΔΑΓΕΠ: 

α) αίτηση για την πληρωμή των κατ’ αποκοπή εξόδων 
της μεταφοράς (ενδοκοινοτική - υποδ. I). 
β) κατάσταση πληρωμής (υποδ. III) 
γ) βεβαίωση του οργανισμού παρέμβασης προέλευσης 
του κρέατος με την αποσταλείσα ποσότητα, 
δ) τα δικ/κά του άρθ. 3 παρ. 2. 
ε) έγγραφα μεταφοράς ή αντίγραφα επικυρωμένα από 
τον τόπο ανάληψης μέχρι της αποθήκες - ψυγεία της 
Κτην/κής. 

στ) τιμολόγια ή δελτία παροχής υπηρεσιών κατά περί¬ 
πτωση. 

2. ΜΕΤΑΦΟΡΑ ΕΝΤΟΣ ΤΗΣ ΕΛΛΑΔΑΣ ΚΑΙ ΔΙΑΝΟΜΗ 
ΤΟΥ ΚΡΕΑΤΟΣ 

α. Αίτηση για την αναγνώριση των δαπανών μεταφοράς 
στο Ελληνικό έδαφος (Υποδ. II). 
β. Κατάσταση δαπάνης (Υποδ. IV). 
γ. Έκθεση ελέγχου. 

δ. Λοιπά κατά περίπτωση δικαιούχων δικ/κά όπως ανα- 
φέρονται στα αντίστοιχα άρθρα. 

ε. Έγγραφα μεταφοράς ή φωτοαντίγραφα επικυρω¬ 
μένα από την αποθήκη της Κτην/κής μέχρι τον τόπο δια¬ 
νομής. 

στ. τιμολόγια ή δελτία παροχής υπηρεσιών κατά περί¬ 
πτωση. 

3. Σε περίπτωση διαφοράς που θα προκύψει κατά την 
ενδοκοινοτική μεταφορά μεταξύ των πραγματοποιηθει- 
σών δαπανών μεταφοράς και των κατ’ αποκοπή εξόδων η 
αναγνώρισή της θα πραγματοποιηθεί απολογιστικά μαζί 
με την αναγνώριση των δαπανών μεταφοράς εντός της 
Ελλάδας και διανομής του κρέατος. 

4. Για την καταβολή των λειτουργικών - διοικητικών εξό¬ 
δων μέχρι το 1 % της αξίας των προϊόντων απαιτείται αί¬ 
τηση (υποδ. V) κατάσταση πληρωμής (υποδ. VI) και παρα¬ 
στατικά στοιχεία. 

5. Η ΔΙΔΑΓΕΠ, Τμ. Ζωικών Προϊόντων, αφού δενεργή- 
σει τον σχετικό έλεγχο της εγκυρότητας και πληρότητας 
των παραπάνω δικ/κών, μαζί με τις βεβαιώσεις κατανάλω¬ 
σης τις οποίες θα έχει λάβει από τις Δ/νσεις Γεωργίας και 


Κτηνιατρικής, τα διαβιβάζει στο Τμ. Αγοραστικής Παρέμ¬ 
βασης για την εκκαθάριση και αναγνώριση της δαπά¬ 
νης. 

Η ΔΙΔΑΓΕΠ ενημερώνει τον Προμηθευτή Οργανισμό 
Παρέμβασης 1) για την καλή εκτέλεση της μεταφοράς και 
2) την ανάληψη του προϊόντος. 

Αρθρο 10 

Κυρώσεις 

Σε όποιον υποβάλλει ψευδή ή ανακριβή στοιχεία με τα 
δικ/κά, πέραν της εφαρμογής των διατάξεων του Ποινικού 
Κώδικα, ο Δ/ντής της αρμόδιας αρχής με απόφαση, που 
επιδίδεται στον υπόχρεο νόμιμα, επιβάλλει και πρόστιμο 
ίσο με το ποσό που επεδίωξε να ιδιοποιηθεί παράνομα. 

Η απόφαση αυτή εκτελείται ανεξάρτητα της άσκησης 
τυχόν ενδίκων μέσων. Εάν δεν καταβληθεί το πρόστιμο 
εντός είκοσι (20) ημερών από την επίδοση της απόφασης, 
αυτό βεβαιώνεται ως δημόσιο έσοδο από τον Δ/ντή της 
αρμόδιας αρχής και εισπράττεται κατά τις διατάξεις του 
Κώδικα Είσπραξης Δημοσίων Εσόδων (ΚΕΔΕ). 

Οι διατάξεις του Ποινικού Κώδικα εφαρμόζονται και 
εναντίων όσων κάνουν άλλη χρήση του βοείου κρέατος 
από αυτή για την οποία το παρέλαβαν. 

Όποιος υποπέσει σε κάποια από τις ανωτέρω παραβά¬ 
σεις δεν θα δικαιούται να λάβει μερίδιο από την επομένη 
διανομή κρέατος. 

Αρθρο 11 

Αμφισβητήσεις - Διαφορές - Αποφάσεις 
περί κυρώσεων 

Για τυχόν αμφισβητήσεις και διαφορές μεταξύ του Υπ. 
Γεωργίας (Οργαν. Παρέμβασης) και της ΚΤΗΝΟΤΡΟΦΙ- 
ΚΗΣ κατά την εκτέλεση της παρούσας αρμόδια είναι τα Δι¬ 
καστήρια της Αθήνας και εφαρμογή έχει η Ελληνική Νομο¬ 
θεσία. 

Αρθρο 12 
Χρηματοδότηση 

Για την κάλυψη των δαπανών εκτέλεσης του έργου της 
δωρεάν διανομής βοείου κρέατος στους απόρους η ΚΤΗ- 
ΝΟΤΡΟΦΙΚΗ δύναται να λαμβάνει προκαταβολές έναντι 
απόδοσης λογ/σμού με απόφαση του Γ εν. Γ ραμματέα του 
Υπ. Γεωργίας μετά από σχετική αίτησή της. 

Οι προκαταβολές θα δίνονται μέσω της ΑΤΕ μετά από 
σχετική εντολή της ΔΙΔΑΓΕΠ σε βάρος του λογ/σμού 
4444 που τηρείται σ’ αυτή. 

Αρθρο 13 
Αμοιβή φορέα 

Η αμοιβή της ΚΤΗΝΟΤΡΟΦΙΚΗΣ για λειτουργικές - 
διοικητικές δαπάνες ορίζεται στο ύψος του 1% της αξίας 
των μεταφερομένων ποσοτήτων βοείου κρέατος και η κά¬ 
λυψη των δαπανών που θα πραγματοποιήσει για την εκτέ¬ 
λεση του έργου θα ελέγχονται απολογιστικά σύμφωνα με 
τα διδ/κά των δαπανών αυτών. Η αμοιβή θα καθορίζεται 
στη σύμβαση που θα υπογράφει μεταξύ της Κτην/κής και 

του Υπ. Γεωργίας η οποία θα προβλέπει και τις ποινικές 
ρήτρες για την καλή εκτέλεση του έργου. 

Άρθρο 14 

Τήρηση λογιστικών βιβλίων - Εποπτεία 

Για την πραγματοποίηση των απαραιτήτων ελέγχων 
Εθνικών και Κοινοτικών η ΚΤΗΝΟΤΡΟΦΙΚΗ πρέπει να τη¬ 
ρεί λογιστικά βιβλία. Οι Δ/νσεις Γεωργίας και Κτην/κής με 
τα αρμόδια όργανα θα συντονίζουν, θα εποπτεύουν και θα 
διενεργούν πόσης φύσεως ελέγχους για να διασφαλιστεί 
η καλή εκτέλεση του έργου. 


Άρθρο 15 
Ασφάλιση 

Η ΚΤΗΝΟΤΡΟΦΙΚΗ υποχρεούται να ασφαλίσει το προ¬ 
ϊόν στο 100% της αξίας του κατά παντός κινδύνου σε μια 
των αναγνωρισμένων ασφαλιστικών εταιριών. 

Άρθρο 16 
Υπόδειγμα 

Κατωτέρω παρατίθενται ως παραρτήματα τα υποδείγ¬ 
ματα I, II, III, IV, V, VI, VII, VIII που αποτελούν αναπόσπα¬ 
στο 

μέρος της παρούσης 


ΑΙΤΗΣΗ 
Επωνυμία δικαιούχου 

Έδρα . 

Νομός - Πόλη 

Οδός - αριθμός 

Αρ. Μητρώου ΔΙΔΑΓΕΠ 

Α.Φ.Μ. 

Τράπεζα Υποκ/μα Αρ. Λογ/σμού 
Εκπρόσωπος 


ΥΠΟΔΕΙΓΜΑ I 

ΠΡΟΣ: ΤΟ ΥΠΟΥΡΓΕΙΟ ΓΕΩΡΓΙΑΣ ΔΙΔΑΓΕΠ 

Παρακαλώ όπως μας χορηγήσετε τα κατ’ αποκοπή ποσά χρη¬ 
ματοδότησης της ενδοκοινοτικής μεταφοράς κρέατος που προ¬ 
έρχεται από τον Οργανισμό Παρέμβασης . 


και που ανέρχονται συνολικά σε . 

.δρχ. 


Ο ΑΪΤΩΝ 

(Υπογραφή - σφραγίδα 
νομίμου εκπροσώπου) 

ΒΕΒΑΙΟΥΤΑΙ 

Το γνήσιο της υπογραφής και το νόμιμο της 
εκπροσώπησης 


Κάτοικος 


Αριθ. Ταυτότητας 


.19. 

ΘΕΜΑ: «Χορήγηση του κατ’ αποκοπή ποσού 
χρηματοδότησης ενδοκοινοτικής μεταφοράς 
δωρεάν διανομής κρέατος παρέμβασης στους 
απόρους Καν. (ΕΟΚ) 3149/92». 

ΣΥΝΗΜΜΕΝΑ: 1) Κατάσταση πληρωμής 

2) Βεβαίωση Οργαν. Παρ/σης προέλευσης κρέατος 

3) Έντυπα 8 του ΕΔΕ επικυρωμένα φωτοαντίγραφα 

4) Έκθεση Ελέγχου 

5) Λοιπά δικ/κά 

ΥΠΟΔΕΙΓΜΑ II 


ΑΙΤΗΣΗ 
Επωνυμία δικαιούχου 


ΠΡΟΣ: ΤΟ ΥΠΟΥΡΓΕΙΟ ΓΕΩΡΓΙΑΣ ΔΙΔΑΓΕΠ 


Έδρα . 

Νομός - Πόλη 


Οδός - αριθμός 


Παρακαλώ όπως μου εγκρίνετε τις δαπάνες μεταφοράς στο 
έδαφος της χώρας κρέατος που προέρχεται από τον Οργανισμό 

Παρέμβασης . 

και που ανέρχεται στο συνολικό ποσό των. 


Α.Φ.Μ. 


Τράπεζα Υποκ/μα Αρ. Λογ/σμού 


Εκπρόσωπος 


Κάτοικος 


Ο ΑΪΤΩΝ 

(Υπογραφή - σφραγίδα 
νομίμου εκπροσώπου) 

ΒΕΒΑΙΟΥΤΑΙ 

Το γνήσιο της υπογραφής και το νόμιμο της 
εκπροσώπησης 


Αριθ. Ταυτότητας 


19 


ΘΕΜΑ: « Έγκριση της δαπάνης για μεταφορά 
στο έ δαφο ς της χώρας για δωρεάν διανομή πα- 
ρέμβασης». 

ΣΥΝΗΜΜΕΝΑ: 1) Κατάσταση πληρωμής 
2) Λοιπά δικ/κά 

ΥΠΟΔΕΙΓΜΑ III 


ΥΠΟΥΡΓΕΙΟ ΓΕΩΡΓΙΑΣ 
ΔΙΔΑΓΕΠ 

ΑΧΑΡΝΩΝ 241 - ΑΘΗΝΑ 


ΚΑΤΑΣΤΑΣΗ ΠΛΗΡΩΜΗΣ ΔΙΚΑΙΟΥΧΟΥ 


ΔΑΠΑΝΩΝ ΕΝΔΟΚΟΙΝΟΤΙΚΗΣ ΜΕΤΑΦΟΡΑΣ ΚΡΕΑΤΟΣ ΓΙΑ ΔΙΑΝΟΜΗ 
ΣΤΟΥΣ ΑΠΟΡΟΥΣ ΠΟΥ ΠΡΟΕΡΧΕΤΑΙ ΑΠΟ ΤΟΝ ΟΡΓΑΝΙΣΜΟ 
ΠΑΡΕΜΒΑΣΗΣ.ΚΑΝ. (ΕΟΚ) 3149/92 


ΔΙΚΑΙΟΥΧΟΣ ΑΡ. ΜΗΤΡ. ΔΙΔΑΓΕΠ ΑΡ. ΦΟΡ. ΜΗΤΡΩΟΥ 

Ή ταυτοτητας 2 


ΑΡ. ΛΟΓ/ΣΜΟΥ 6 


ΕΠΩΝΥΜΙΑ Ή ΟΝΟΜ/ΜΟ 
ΕΔΡΑ 


ΤΡΑΠΕΖΑ ΥΠΟΚ/ΜΑ 7 


ΟΡΓΑΝΙΣΜΟΣ ΠΑΡΕΜΒΑΣΗΣ ΤΟΠΟΣ ΠΑΡΑΛΑΒΗΣ ΑΠΟΣΤΑΣΗ ΚΜ ΒΑΡΟΣ ΣΕ ΚΑΤ’ ΑΠΟΚΟΠΗ ΠΟΣΟ ΑΝΑ ΣΥΝΟΛΙΚΟ ΒΑΡΟΣ 

. ΜΕΤΑΞΥ 2 ΚΑΙ 3 ΤΟΝΝΟΥΣ ΤΟΝΝΟ ΒΑΡΟΥΣ ΣΕ ΔΡΧ. ΓΙΑ 

. .'-----ΤΑ ΠΡΩΤΑ 200 ΚΜ . 

ΚΕΝΤΡΟ ΠΑ- ΤΟΠΟΣ ΑΠΟ- ΨΥΓΕΙΟ ΑΠΟ- ΓΙΑ ΤΑ ΥΠΟΛΟΙΠΑ ΚΜ 

ΡΕΜΒΑΣΗΣ ΘΗΚΕΥΣΗΣ ΘΗΚΕΥΣΗΣ ΚΜ . χ . 


12 3 4 


5 



7 


0 ΔΙΚΑΙΟΥΧΟΣ ΣΥΝΟΛΟ:. 

(Υπογραφή - σφραγίδα 
νομίμου εκπροσώπου) 

ΒΕΒΑΙΟΥΤΑΙ 

Το γνήσιο της υπογραφής και 
το νόμιμο της εκπροσώπησης 

ΥΠΟΔΕΙΓΜΑ IV 


ΥΠΟΥΡΓΕΙΟ ΓΕΩΡΓΙΑΣ 
ΔΙΔΑΓΕΠ 

ΑΧΑΡΝΩΝ 241 - ΑΘΗΝΑ 


ΚΑΤΑΣΤΑΣΗ ΔΑΠΑΝΗΣ 

ΜΕΤΑΦΟΡΑΣ ΣΤΟ ΕΔΑΦΟΣ ΤΗΣ ΧΩΡΑΣ ΚΡΕΑΤΟΣ ΓΙΑ ΔΙΑΝΟΜΗ 
ΣΤΟΥΣ ΑΠΟΡΟΥΣ ΠΟΥ ΠΡΟΕΡΧΕΤΑΙ ΑΠΟ ΤΟΝ ΟΡΓΑΝΙΣΜΟ 
ΠΑΡΕΜΒΑΣΗΣ.ΚΑΝ. (ΕΟΚ) 3149/92 


ΔΙΚΑΙΟΥΧΟΣ ΑΡ. ΜΗΤΡ. ΔΙΔΑΓΕΠ ΑΡ. ΦΟΡ. ΜΗΤΡΩΟΥ ΑΡ. ΛΟΓ/ΣΜΟΥ 6 

Ή ταυτοτητας 2 . 


ΕΠΩΝΥΜΙΑ Ή ΟΝΟΜ/ΜΟ 
ΕΔΡΑ 


ΤΡΑΠΕΖΑ ΥΠΟΚ/ΜΑ 7 


ΑΠΟΣΤΟΛΕΑΣ 

ΠΑΡΑΛΗΠΤΗΣ 

ΑΠΟΣΤΑΣΗ ΚΜ 

ΜΙΚΤΟ ΒΑΡΟΣ ΤΟΝΝΟΙ ΒΑΡΟΣ 

ΣΥΝΟΛΙΚΟ ΠΟΣΟ 

ΤΟΠΟΣ ΑΠΟ¬ 
ΘΗΚΕΥΣΗΣ 

ΝΟΜΟΣ ΚΕΝΤΡΟ 

ΔΙΑΝΟΜΗΣ 

ΜΕΤΑΞΥ 1 ΚΑΙ 3 

ΣΕ ΤΟΝΝΟΥΣ 



1 2 3 


4 


6 


7 


0 ΔΙΚΑΙΟΥΧΟΣ ΣΥΝΟΛΟ:. 

(Υπογραφή - σφραγίδα 
νομίμου εκπροσώπου) 


ΒΕΒΑΙΟΥΤΑΙ 

Το γνήσιο της υπογραφής και 
το νόμιμο της εκπροσώπησης 










ΦΕΚ 513 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5619 


ΥΠΟΔΕΙΓΜΑ V 


ΑΙΤΗΣΗ 
Επωνυμία δικαιούχου 

Έδρα . 

Νομός - Πόλη 


ΠΡΟΣ: ΤΟ ΥΠΟΥΡΓΕΙΟ ΓΕΩΡΓΙΑΣ ΔΙΔΑΓΕΠ 

Παρακαλώ όπως μας χορηγήσετε τα ποσά που δαπανήθηκαν 
για την κάλυψη των διοικητικών - λειτουργικών εξόδων για τη 
διανομή βοείου κρέατος από τον Οργανισμό Παρέμβασης 


Οδός - αριθμός 


Αρ. Μητρώου ΔΙΔΑΓΕΠ 


στους απόρους και που ανέρχεται στο συνολικό ποσό των 
.δρχ. 


Α.Φ.Μ. ο ΑΪΤΩΝ 

. (Υπογραφή - σφραγίδα 

Τράπεζα Υποκ/μα Αρ. Λογ/σμού νομίμου εκπροσώπου) 


Εκπρόσωπος 


Κάτοικος 


ΒΕΒΑΙΟΥΤΑΙ 

Το γνήσιο της υπογραφής και το νόμιμο της 
εκπροσώπησης 


Αριθ. Ταυτότητας 


.19. 

ΘΕΜΑ: « Χορήγηση των ποσών που αντιστοι¬ 
χούν στα διοικητικά - λειτουργικά έξοδα για τη 
διανομή βοείου κρέατος παρέμβασης στους 
απόρους Καν. (ΕΟΙΚ 3149/92)». 


ΣΥΝΗΜΜΕΝΑ: 1) Κατάσταση πληρωμής 

2) Παραστατικά στοιχεία για τις συγκεκριμένες 
δαπάνες 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ VI 


ΥΠΟΥΡΓΕΙΟ ΓΕΩΡΓΙΑΣ 
ΔΙΔΑΓΕΠ 


ΚΑΤΑΣΤΑΣΗ ΠΛΗΡΩΜΗΣ ΔΙΚΑΙΟΥΧΟ Υ 

ΔΙΟΙΚΗΤΙΚΩΝ ΚΑΙ ΛΕΙΤΟΥΡΓΙΚΩΝ ΕΞΟΔΩΝ ΓΙΑ ΤΗ ΔΙΑΝΟΜΗ 
ΚΡΕΑΤΟΣ ΠΑΡΕΜΒΑΣΗΣ ΣΤΟΥΣ ΑΠΟΡΟΥΣ ΚΑΝ. (ΕΟΚ) 3149/92 


ΔΙΚΑΙΟΥΧΟΣ ΑΡ. ΜΗΤΡ. ΔΙΔΑΓΕΠ ΑΡ. ΦΟΡ. ΜΗΤΡΩΟΥ ΑΡ. ΛΟΓ/ΣΜΟΥ 6 

Ή ταυτοτητας 2 . 


ΕΠΩΝΥΜΙΑ Ή ΟΝΟΜ/ΜΟ 
ΕΔΡΑ 


ΤΡΑΠΕΖΑ ΥΠΟΚ/ΜΑ 7 


ΠΑΡΑΣΤΑΤΙΚΑ ΣΤΟΙΧΕΙΑ 


ΑΡΙΘΜΟΣ ΗΜΕΡΟΜΗΝΙΑ ΠΟΣΟ ΠΑΡΑΤΗΡΗΣΕΙΣ 


0 ΔΙΚΑΙΟΥΧΟΣ ΣΥΝΟΛΟ:. 

(Υπογραφή - σφραγίδα 
νομίμου εκπροσώπου) 

ΒΕΒΑΙΟΥΤΑΙ 

Το γνήσιο της υπογραφής και 
το νόμιμο της εκπροσώπησης 





_ ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) _ 5621 

ΥΠΟΔΕΙΓΜΑ VII 

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑ. . 19.... 

Δ/ΝΣΗ ΚΤΗΝΙΑΤΡΙΚΗΣ 

Ή ΤΜΗΜΑ ΕΛΕΓΧΟΥ ΤΡΟΦΙΜΩΝ ΠΡΟΣ: ΥΠΟΥΡΓΕΙΟ ΓΕΩΡΓΙΑΣ 

ΔΙΔΑΓΕΠ 

ΒΕΒΑΙΩΣΗ: 

Βεβαιώνουμε ότι ύατερα από τις επιθεωρήσεις που πραγματοποίησε η Υπηρεσία μας στο Ίδρυμα ή Οργανισμό 
.κοινωνικού χαρακτήρα για τον έλεγχο κατανάλωσης βοείων 


κατ/νων κρεάτων αποστεωμένων .χιλ/μων 

που παρέλαβε από τον Οργανισμό Παρέμβασης .σύμφωνα 


με τον Καν. (ΕΟΚ) 3149/92 τα οποία εκτελωνίστηκαν την ημερομηνία . 

από το Τελωνείο.ότι ολόκληρη η ποσότητα κρέατος 

παρελήφθη από το παραπάνω Ίδρυμα ή Οργανισμό. 

Ο ΔΙΕΥΘΥΝΤΗΣ 


ΥΠΟΔΕΙΓΜΑ VIII 

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑ. ΠΡΟΣ: ΥΠΟΥΡΓΕΙΟ ΓΕΩΡΓΙΑΣ 

Δ/ΝΣΗ ΓΕΩΡΓΙΑΣ ΔΙΔΑΓΕΠ 


ΒΕΒΑΙΩΣΗ: 

Βεβαιώνουμε ότι ύστερα από τις διανομές κρέατος παρέμβασης . 

.που πραγματοποιήθηκαν στα παρακάτω κέντρα διανομής του 

Νομού μας κατά το μήνα .παρουσία επιτροπών σύμφωνα με 

την αρ.απόφαση του Υπ. Γεωργίας και σύμφωνα με τον 

Καν. (ΕΟΚ) 3149/92 και που εκτελωνίστηκε την ημερομηνία.από 

το Τελωνείο.ότι ολόκληρη η παρακάτω ποσότητα κρέατος 

παρελήφθη από τους δικαιούχους. 



Ο ΔΙΕΥΘΥΝΤΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 17 

Ο Υπουργός Γεωργίας εξουσιοδοτείται όπως τροποποιεί 
τα παραρτήματα και καθορίζει κάθε λεπτομέρεια εφαρμο¬ 
γής της παρούσας. 

Άρθρο 18 

Από της ισχύος της παρούσας απόφασης καταργούνται 
οι αποφάσεις μας αρ. 80/5.4.93 και 224675/10.10.90. 

Άρθρο 19 
Κάλυψη δαπάνης 

Η δαπάνη που θα προκύψει από την εφαρμογή του προ¬ 
γράμματος δωρεάν διανομής βοείου κρέατος στους από¬ 
ρους κατά τις διατάξεις αυτής της απόφασης, θα βαρύνει 
κατά ένα μέρος τον Κοινοτικά Προϋπολογισμό και κατά 
ένα μέρος τον Ειδικό Λογ/σμό Εγγυήσεων {ΕΛΕΓΕΠ). 
Για την αντιμετώπισή της θα μεταφερθεί ποσό 


200.000.000 δρχ. από τον Κ.Α. 5322 «Δαπάνες Γεωργι- 
κού Προσανατολισμού - Διαρθρωτικές Πολιτικές» του φο¬ 
ρέα 29/110 στον ΚΑ 2124 «Κάλυψη Ανοίγματος ΕΛΕΓΕΠ 
του φορέα 29/110. Η δαπάνη αυτή είναι συμβατή με το 
κοινοτικό δίκαιο. 

Άρθρο 20 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1993 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΓΙΑΤΡΑΚΟΣ 

ΓΕΩΡΓΙΑΣ 

ΧΡ. ΚΟΣΚΙΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




